Oleg Tverdovski

Oleg Fjodorovitš Tverdovski (, s. 18. toukokuuta 1976 Donetsk, Ukrainan SNT, Neuvostoliitto) on venäläinen entinen jääkiekkoilija. Pelipaikaltaan hän oli puolustaja,  ja hänen viimeinen seuransa oli KHL-liigan Metallurg Magnitogorsk. Tverdovski oli aktiiviuransa aikana 185 senttiä pitkä ja painoi 95 kiloa.

Ura 
Ennen lähtöään Pohjois-Amerikan NHL-liigaan Tverdovski pelasi Krylja Sovetov Moskovan riveissä. Mighty Ducks of Anaheim varasi hänet  vuonna 1994 ensimmäisellä kierroksella numerolla kaksi. Tverdovski pelasi NHL:ssä useassa joukkueessa, muun muassa Anaheimissa, Phoenix Coyotesissa, New Jersey Devilsissä ja Carolina Hurricanesissä, ja hän teki uransa 713 ottelussa 317 tehopistettä. Vuosina 2003–2005 ja 2007–2013 alkaen hän pelasi Venäjällä Avangard Omskin, Salavat Julajev Ufan ja Metallurg Magnitogorskin joukkueissa. Hän voitti NHL:n Stanley Cupin New Jerseyssä kaudella 2002–2003 ja Carolinassa kaudella 2005–2006, Venäjän superliigan mestaruuden Omskissa kaudella 2003–2004 ja Ufassa kaudella 2007–2008 sekä KHL:n Gagarin Cupin Ufassa kaudella 2010–2011.

Tverdovski pelasi useasti Venäjän maajoukkueessa ja saavutti maailmanmestaruuden vuoden 2009 kisoissa. Hänellä on myös olympiapronssi vuodelta 2002.

Lähteet

Aiheesta muualla 
 Oleg Tverdovski KHL:n sivustolla 
 
 

Elävät henkilöt
Venäläiset jääkiekkoilijat
Venäläiset olympiamitalistit
Jääkiekon maailmanmestarit
Anaheim Ducksin varaamat pelaajat
Vuonna 1976 syntyneet